CELEX: 62009CN0493
Language: sk
Date: 2009-12-01 00:00:00
Title: Vec C-493/09: Žaloba podaná 1. decembra 2009 — Európska komisia/Portugalská republika

13.2.2010   
            
            
               SK
            
            
               Úradný vestník Európskej únie
            
            
               C 37/21
            
         Žaloba podaná 1. decembra 2009 — Európska komisia/Portugalská republika
   (Vec C-493/09)
   2010/C 37/25
   Jazyk konania: portugalčina
   
      Účastníci konania
   
   
      Žalobkyňa: Európska komisia (v zastúpení: R. Lyal a M. Afonso, splnomocnení zástupcovia)
   
      Žalovaná: Portugalská republika
   
      Návrhy žalobkyne
   
   
               —
            
            
               určiť, že Portugalská republika si nesplnila svoje povinnosti, ktoré jej vyplývajú z článku 63 ZFEU a článku 40 Dohody o EHP, tým, že zdaňovala dividendy vyplácané dôchodkovým fondom so sídlom mimo územia Portugalska vyššou daňovou sadzbou ako dividendy vyplácané dôchodkovým fondom so sídlom na území Portugalska,
            
         
               —
            
            
               zaviazať Portugalskú republiku na náhradu trov konania.
            
         
      Žalobné dôvody a hlavné tvrdenia
   
   Podľa ustanovení Estatuto dos Benefícios Fiscais (právna úprava týkajúca sa daňových výhod) a Código do Imposto sobre o Rendimento das Pessoas Colectivas (zákon o dani z príjmu právnických osôb) sú dividendy, ktoré sa vyplácajú dôchodkovým fondom, ktoré boli založené a vykonávajú svoju činnosť podľa portugalského práva, v celom rozsahu oslobodené od dane z príjmu právnických osôb, zatiaľ čo pre dividendy, ktoré sa vyplácajú dôchodkovým fondom so sídlom mimo územia Portugalska, je splatná daň z príjmu právnických osôb, ktorej sadzba sa môže pohybovať medzi 20 % a 10 % v závislosti od toho, či existuje bilaterálna dohoda medzi Portugalskom a štátom, v ktorom má dôchodkový fond svoje sídlo a prípadne akú má táto podobu. Táto daň z príjmu právnických osôb sa vyberá zrážkou pri zdroji, ktorá je konečná.
   Rozdielne zaobchádzanie, ktoré stanovuje portugalské právo v neprospech dôchodkových fondov so sídlom mimo Portugalska, vedie k tomu, že sú investície týchto fondov do portugalských podnikov menej výhodné a atraktívne. Dotknutá daňová právna úprava je z tohto dôvodu podľa článku 63 ZFEU a článku 40 Dohody o EHP zakázaným obmedzením.
   Diskriminačné zaobchádzanie s dôchodkovými fondmi so sídlom mimo územia Portugalska, ktoré negatívne ovplyvňuje konkurencieschopnosť finančných trhov Európskej únie a výnosy z investícií dôchodkových fondov sa nedá odôvodniť žiadnym z dôvodov, ktoré predložila Portugalská republika.